Frigarui de porc, sau Shashlyk rusesc 

Ingrediente:
● Ceafa de porc - 2 kg  (puteti combina cu fleica de porc)
● Ceapa alba - 5 buc  (alegeti ceapa de dimensiune medie)
● Bere - 350 ml  (neagra, alba, chiar si fara alcool, se poate folosi si vin alb sec)
● Sare - 2 linguri 
● Piper negru macinat - 1 lingurita  (puteti combina aici vreun amestec de piperuri, daca aveti)
● Frunza de dafin - 2 buc 
● Castraveti murati - 5 buc 

Mod de preparare:
1. Pentru reteta aveti nevoie de asa tepuse de metal, ale mele sunt din inox si mostenite de la tata. 
Se gasesc in Romania tepuse simple de inox, subtiri, merg si ele.
Daca aveti cunostinte in Rep.Moldova, rugati sa va cumpere din piata niste tepuse bune de inox, putin plate(se mai numesc shampururi). Se lucreaza foarte bine cu ele la gratar si forma lor are sens la rotirea in timpul coptului.
2. Pentru aceasta reteta cumpar intotdeana o bucata intreaga de ceafa, aproximativ de 2kg.
Am incercat si cu alte tipuri de carne, dar optim si cele mai fragede sunt frigaruii de porc sunt anume din ceafa. Se poate combina cu bucati mai grase de fleica, dar nu prea multa.
3. Taiati carnea in cuburi mari de aproximativ 3-4cm.
4. O puneti intr-un bol sau lighean mai mare.
5. Ceapa se taie rondele mari, de aproximativ 1.5cm grosime.
6. O puneti peste carne, adaugati tot aici sarea, piperul negru macinat si frunza de dafin rupta bucatele cat mai mici.
7. Turnati berea, sau vinul alb.
8. Amestecati bine cu mainile toate ingredientele.
Acum este foarte important sa lasati carnea la marinat 8-10 ore in frigider, sau chiar mai mult. Eu de obicei o fac seara, pentru a 2-a zi.
9. Asa arata dupa marinare, a 2-a zi. Am mutat-o in niste casolete pentru ca ligheanul nu-mi incapea prea bine in frigider.
Veti observa aici ca se schimba si mirosul, este foarte bun si specific anume pentru shashlyk.
10. Castravetii murati se taie si ei rondele. In aceasta reteta este important sa folositi anume castraveti murati in saramura, nu in otet!
11. Cam in timpul cand se porneste focul pentru gratar, ar trebui sa va apucati de aranjat carnea pe tepuse.
Eu alternez bucatile de carne cu ceapa si castraveti murati, incercati sa va ghidati dupa dimensiunea gratarului la cat de multa carne puneti pe tepi. Incercati sa nu aglomerati si presati carnea prea mult, dar si sa lasati spatiu pe margini pentru a lucra cu frigaruii.
12. Din aceste cantitati ies aproximativ 8-10 frigarui pe tepi mari.
Puteti ajusta cantitatile la nevoile dvs.
13. Focul pentru frigarui trebuie sa fie mediu, chiar mai domol, pentru ca sa-i coaceti incet si sa nu-i ardeti prea repede. Rotiti tepusele cat mai des si aveti grija sa mai stropiti putin frigaruii cu apa sau marinada in care au stat, daca focul e prea puternic si face flacari.
Altfel carnea se poate usca repede, sau se arde si ramane cruda in mijloc.
Observati ca folosim aici gratar fara grill, tepii se sprijina de peretii gratarului. Dar se pot pune si pe grill daca nu aveti gratar potrivit.
14. Serviti shashlyk-ul cald, cu orice salata preferata pe langa.
Mama intotdeauna combina aici Salata de mazare din conserva, fara ciuperci chiar, doar cu ceapa, ulei, sare si putin otet.
Este delicios si chiar va recomand sa incercati.
Pofta Buna!